2023 7 17
LT
Europos Sąjungos oficialusis leidinys
C 252/9
2023 m. gegužės 25 d.
Teisingumo Teismo (septintoji kolegija) sprendimas byloje (Landesgericht für Zivilrechtssachen Graz (Austrija) prašymas priimti prejudicinį sprendimą) TLL The Longevity Labs GmbH / Optimize Health Solutions mi GmbH, BM (Byla C-141/22 (1), TLL The Longevity Labs) (Prašymas priimti prejudicinį sprendimą – Maisto produktų sauga – Nauji maisto produktai – Reglamentas (ES) 2015/2283 – Daigintų grikių gemalų miltai, kuriuose daug spermidino – Grikių sėklų daiginimas mitybinėje terpėje, kurioje yra spermidino) (2023/C 252/08) Proceso kalba: vokiečių Prašymą priimti prejudicinį sprendimą pateikęs teismas Landesgericht für Zivilrechtssachen Graz
Šalys pagrindinėje byloje Ieškovė: TLL The Longevity Labs GmbH Atsakovė: Optimize Health Solutions mi GmbH, BM
Rezoliucinė dalis 2015 m. lapkričio 25 d. Europos Parlamento ir Tarybos reglamento (ES) 2015/2283 dėl naujų maisto produktų, iš dalies keičiančio Europos Parlamento ir Tarybos reglamentą (ES) Nr. 1169/2011 ir panaikinančio Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr.
1852/2001, 3 straipsnio 2 dalies a punkto iv papunktis turi būti aiškinamas taip: maisto produktas, kaip antai daigintų grikių gemalų miltai, kuriuose daug spermidino ir kurie Europos Sąjungoje iki 1997 m. gegužės 15 d. nebuvo plačiai vartojami žmonių maistui, yra „naujas maisto produktas“, kaip tai suprantama pagal šią nuostatą, nes, pirma, jis gaunamas iš augalo, antra, neatrodo, kad jo saugą patvirtino duomenys, susiję su jo sudėtimi, ir patirtis, pagrįsta tuo, kad didelis skaičius bent vienos Sąjungos valstybės gyventojų jį nuolat naudojo įprastame maisto racione bent dvidešimt penkerius metus, ir, trečia, bet kuriuo atveju jis nėra gaunamas taikant dauginimo būdą, kaip tai suprantama pagal šią nuostatą.
(1)
OL C 198, 2022 5 16.
2023 m. gegužės 25 d.
Teisingumo Teismo (septintoji kolegija) sprendimas byloje (Verwaltungsgericht Minden (Vokietija) prašymas priimti prejudicinį sprendimą) J. B., S. B., F. B., pagal įstatymą atstovaujamas J. B. ir S. B. / Bundesrepublik Deutschland (Byla C-364/22 (1), Bundesrepublik Deutschland (Savanoriškas grįžimas)) (Prašymas priimti prejudicinį sprendimą – Prieglobsčio politika – Tarptautinės apsaugos suteikimo ir panaikinimo bendra tvarka – Direktyva 2013/32/ES – 33 straipsnio 2 dalies d punktas – Prašymo nagrinėjimo tvarka – Nepriimtini prašymai – Vėlesnis prašymas – Savanoriškas grįžimas ir išsiuntimas) (2023/C 252/09) Proceso kalba: vokiečių Prašymą priimti prejudicinį sprendimą pateikęs teismas Verwaltungsgericht Minden